CELEX: 62007CO0132
Language: da
Date: 2009-03-12 00:00:00
Title: Kendelse afsagt af Formanden for Anden Afdeling af Domstolen den 12. marts  2009. # Beecham Group plc m.fl. mod Andacon NV. # Anmodning om præjudiciel afgørelse: Rechtbank van koophandel te Brussel - Belgien. # Slettelse. # Sag C-132/07.

Sag C-132/07
      Beecham Group plc m.fl.
      mod
      Andacon NV
      (anmodning om præjudiciel afgørelse indgivet af rechtbank van Koophandel te Brussel)
      »Slettelse«
      
      
KENDELSE AFSAGT AF FORMANDEN FOR DOMSTOLENS ANDEN AFDELING
      12. marts 2009 (*)
      
      »Slettelse«
      I sag C-132/07,
      angående en anmodning om præjudiciel afgørelse i henhold til artikel 234 EF, indgivet af rechtbank van koophandel te Brussel
         (Belgien) ved afgørelse af 26. februar 2007, indgået til Domstolen den 5. marts 2007, i sagen:
      
      Beecham Group plc m.fl.
      mod
      Andacon NV,
      
      har
      FORMANDEN FOR DE EUROPÆISKE FÆLLESSKABERS DOMSTOLS ANDEN AFDELING 
      efter at generaladvokat D. Ruiz-Jarabo Colomer er blevet hørt,
      afsagt følgende
      Kendelse
      1        Ved afgørelse af 26. februar 2007, indgået til Domstolen den 5. marts 2007, har rechtbank van koophandel te Brussel (retten
         for handelssager i Bruxelles) i medfør af artikel 234 EF forelagt præjudicielle spørgsmål vedrørende fortolkningen af artikel
         4, stk. 2, artikel 6 og artikel 9, stk. 2 og 3, i Rådets forordning (EF) nr. 1383/2003 af 22. juli 2003 om toldmyndighedernes
         indgriben over for varer, der mistænkes for at krænke visse intellektuelle ejendomsrettigheder, og om de foranstaltninger,
         som skal træffes over for varer, der krænker sådanne rettigheder (EFT L 196, s. 7), og artikel 9, stk. 1, i Kommissionens
         forordning (EF) nr. 1891/2004 af 21.10.2004 om gennemførelsesbestemmelser til Rådets forordning (EF) nr. 1383/2003 om toldmyndighedernes
         indgriben over for varer, der mistænkes for at krænke visse intellektuelle ejendomsrettigheder, og om foranstaltninger over
         for varer, der krænker sådanne rettigheder (EUT L 328, s. 16).
      
      2        Den 16. maj 2007 appellerede sagsøgerne i hovedsagen imidlertid denne afgørelse til hof van beroep te Brussel (Belgien). Processen
         fortsætter således på nationalt niveau for denne retsinstans.
      
      3        Ved skrivelser af henholdsvis 6. og 17. marts 2008, modtaget af Domstolen henholdsvis den 10. og den 25. marts, har parterne
         i hovedsagen meddelt Domstolen, at der er indgået et forlig i sagen, hvorfor de præjudicielle spørgsmål er blevet uden genstand.
      
      4        Hof van beroep tilstillede herefter Domstolen den dom, den havde afsagt den 9. juni 2008 i tvisten i hovedsagen, hvori den
         konstaterer, at der er indgået forlig i sagen, og bestemmer, at sagen skal slettes.
      
      5        Under disse omstændigheder meddelte Domstolen ved skrivelse af 20. november 2008 rechtbank van koophandel, at Domstolen, medmindre
         retten protesterede herimod inden 15. december 2008, havde til hensigt at slette den for Domstolen verserende sag.
      
      6        Rechtbank van koophandel har ikke reageret på denne skrivelse.
      
      7        Under disse omstændigheder bør det bestemmes, at denne sag slettes af Domstolens register.
      
      8        Da sagens behandling i forhold til hovedsagens parter udgør et led i den sag, der har verseret for den forelæggende ret, tilkommer
         det denne at træffe afgørelse om sagens omkostninger. Bortset fra nævnte parters udgifter kan de udgifter, som er afholdt
         i forbindelse med afgivelse af indlæg for Domstolen, ikke erstattes.
      
      På grundlag af disse præmisser bestemmer formanden for Domstolens Anden Afdeling:
      Sag C-132/07 slettes fra Domstolens register.
      Således bestemt i Luxembourg den 12. marts 2009.
      
               R. Grass
            
             
            
                     C.W.A. Timmermans
            
         
               Justitssekretær
            
             
            
                     Formand for Anden Afdeling
            
         * Processprog: nederlandsk.